KUUSANKOSKEN ROTARYKLUBI

 LEHDISTÖTIEDOTE 24.3.2022

 **Kunnon kuusaalaisiksi valittiin kaksi leidiä**

 Kuusankosken Rotaryklubi on valinnut tällä kertaa kaksi henkilöä kunnon kuusaalaisiksi. Poikkeava käytäntö johtuu viime vuonna vietetystä Kuusankosken juhlavuodesta.

 Diplomi nro 7 myönnettiin kauppat.maist. **Leena Elojärvelle** ja nro 8 kotiseutuaktiivi **Ulla Nikulalle**.

 Elojärvelle tunnustus annettiin Kuusankoski 100-juhlavuoden järjestelytoimikunnan puheenjohtajuuden jämerästä ja tuloksellisesta hoidosta huomioon ottaen koronaepidemian aiheuttamat lukuisat rajoitukset ja vaikeudet.

 Nikulalle myönnetyn tunnustuksen perusteena on hänen pitkäaikainen työnsä Kuusankosken kotiseutuhistorian monipuolisena tallentajana sekä eri puolille paikkakuntaa suuntautuneiden suosittujen kotiseutukävelyjen oppaana ja toteuttajana.

 Diplomit jakoivat Kuusankosken Rotaryklubin presidentti Matti Järvinen ja klubin kunniajäsen, kulttuurineuvos Eero Niinikoski.

 Vuodesta 2016 jaetun kunnon kuusaalain -tunnustuksen ovat aiemmin saaneet arkkitehti Rurik Wasastjerna, luontokuvaaja Lassi Kujala, museoamanuenssi Kimmo Seppäinen, radiotoimittaja Eijaleena Martikainen, lehtori, fil.tri Juha Forsberg sekä tietokirjailija Reijo Virta.